Public procurement notice: Contract Notice
Published: 2016-12-16
Buyer: Arbejdstilsynet
Country: DK
Region: DANMARK
Contract type: Supplies
Procedure: Open procedure
CPV classification: 34110000: Passenger cars | 34111200
Estimated value: 7200000 DKK
Submission deadline: 2017-01-16
Award criteria: Lowest price

Technical requirements: Arbejdstilsynet udbyder herved rammeaftale vedrørende indkøb af biler. Rammeaftalen omfatter køb af benzin og dieselbiler i bilsegment B eller derover. De nærmere krav til bilerne fremgår af udbudsmaterialet. Arbejdstilsynet forpligter sig indledningsvis til at købe 20 benzinbiler i bilsegment B eller derover, som skal leveres senest den 1.5.2017. Herudover vil Arbejdstilsynet løbende foretage indkøb af henholdsvis benzin- og dieselbiler i bilsegment B eller derover. Det konkrete indkøbsbehov er endnu ikke kendt, men Arbejdstilsynet påregner at købe op til 60 biler i rammeaftalens løbetid (inkl. de 20 benzinbiler, som købes indledningsvist).
I relation til punkt II.1.5) og II.2.6) bemærkes, at beløbet udgør et skøn over den forventede kontraktsum for rammeaftalens fulde løbetid. Skønnet er baseret på bilernes pris ekskl. moms, registreringsafgift og leveringsomkostninger og er baseret på, at Arbejdstilsynet påregner at købe op til 60 biler i rammeaftalens løbetid.
Tilbudsgiver skal indgive det fælles europæiske udbudsdokument (herefter ESPD) med angivelse af følgende oplysninger:
ESPD fungerer som et foreløbigt bevis for, at tilbudsgiver opfylder mindstekrav til egnethed i relation til økonomisk og finansiel kapacitet.
Inden tildelingsbeslutningen skal den tilbudsgiver, som ordregiver har til hensigt at tildele kontrakten til, fremlægge dokumentation for, at oplysningerne i ESPD er korrekte.
Når ordregiver forlanger det, skal der fremlægges følgende dokumentation for økonomisk og finansiel kapacitet:
Erklæring om virksomhedens samlede omsætning i det seneste disponible regnskabsår, afhængig af hvornår virksomheden blev etableret eller startede sin virksomhed, hvis tallene for denne omsætning foreligger. Ved en sammenslutning af virksomheder (f.eks. et konsortium) skal oplysningerne afgives for hver af de deltagende virksomheder i sammenslutningen. Baserer virksomheden sig på andre enheders økonomiske og finansielle formåen (f.eks. et moder-, søsterselskab eller en underleverandør), skal oplysningerne ligeledes afgives for disse enheder.
Baserer en virksomheden sig på andre enheders formåen (f.eks. et moder-, søsterselskab eller en underleverandør) uanset den juridiske karakter af forbindelserne mellem virksomheden og disse andre, skal virksomheden i forbindelse med tilbuddet dokumentere at råde over de ressourcer, der er nødvendige til opfyldelse af kontrakten ved at fremlægge en støtteerklæring eller anden dokumentation for, at tilbudsgiveren faktisk råder over den nødvendige økonomiske og finansielle formåen. Det skal dokumenteres, at den pågældende enhed er juridisk forpligtet over for tilbudsgiveren. I modsat fald vil ordregiver ikke lægge vægt på andre enheders formåen. Ordregiver har udarbejdet en skabelon til støtteerklæring (udbudsbetingelsernes bilag C), som tilbudsgiver kan benytte.
Som mindstekrav kræves en samlet årlig omsætning på mindst  14 400 000 DKK i det seneste disponible regnskabsår. Såfremt tilbudsgiveren baserer sig på andre enheders formåen, beregnes omsætningen som tilbudsgiverens og disse andre enheders samlede omsætning i det seneste disponible regnskabsår. Ved en sammenslutning af virksomheder (f.eks. et konsortium) beregnes omsætningen som virksomhedernes samlede omsætning i det seneste disponible regnskabsår. Oplysningerne angives i ESPD afsnit IV.B. Der henvises til ordregivers guide til ESPD (udbudsbetingelsernes bilag D).
En sammenlignelig vareleverance, jf. punkt II.1.4) og II.2.4), som tilbudsgiver har udført i løbet af de sidste 3 år inden tilbudsfristen. Ved sammenlignelig leverance menes, at tilbudsgiver tidligere skal have leveret 20 biler i bilsegment B eller derover i én ordre til samme kunde.
Kun referencer, der vedrører vareleverancer som er udført på tidspunktet for tilbudsafgivelse, vil blive tillagt betydning. Hvis der er tale om en igangværende opgave, er det således alene den del af leverancen, der allerede er udført på tilbudstidspunktet, som vil indgå i vurderingen af referencen.
Referencen bedes indeholde en kort beskrivelse af den udførte leverance. Beskrivelsen af leverancen bør indeholde en klar beskrivelse af, hvilke af de under punkt II.1.4) og II.2.4), anførte varer, leverancen vedrørte, samt tilbudsgivers rolle(r) i udførelsen af leverancen. Endvidere bedes referencen indeholde den økonomiske værdi af leverancen (beløb), dato for leverancen samt navn på kunden (modtager).
Ved angivelse af dato for leverancen bedes tilbudsgiver angive datoen for leverancens påbegyndelse og afslutning. Er dette ikke muligt, f.eks. fordi opgaverne er udført løbende i henhold til en rammeaftale, bedes tilbudsgiver i beskrivelsen af leverancen angive hvordan datoen er angivet.
Tilbudsgiver vil ikke blive afkrævet yderligere dokumentation for teknisk og faglig kapacitet. Dog forbeholder ordregiver sig ret til at kontakte tilbudsgiver eller den i referencen angivne kunde med henblik på at få attesteret oplysningerne om referencen, herunder de for referencen angivne tidspunkter.
Baserer en virksomheden sig på andre enheders formåen (f.eks. et moder-, søsterselskab eller en underleverandør) uanset den juridiske karakter af forbindelserne mellem virksomheden og disse andre, skal virksomheden i forbindelse med tilbuddet dokumentere at råde over de ressourcer, der er nødvendige til opfyldelse af kontrakten ved at fremlægge en støtteerklæring eller anden dokumentation for, at tilbudsgiveren faktisk råder over den nødvendige tekniske og ø formåen. Det skal dokumenteres, at den pågældende enhed er juridisk forpligtet over for tilbudsgiveren. I modsat fald vil ordregiver ikke lægge vægt på andre enheders formåen. Ordregiver har udarbejdet en skabelon til støtteerklæring (bilag C), som tilbudsgiver kan benytte. Såfremt tilbudsgiveren baserer sig på andre enheders økonomiske og finansielle formåen, hæfter disse enheder solidarisk for kontraktens gennemførelse.


Award value: 7200000